সুজেয় শ্যাম (১৪ মার্চ ১৯৪৬ - ১৮অক্টোবর ২০২৪) একজন বাংলাদেশী গায়ক, সুরকার ও সঙ্গীত পরিচালক। তিনি স্বাধীন বাংলা বেতার কেন্দ্রের একজন গুনী সঙ্গীত পরিচালক ও কণ্ঠযোদ্ধা। হাসন রাজা (২০০২), জয়যাত্রা (২০০৪), অবুঝ বউ (২০১০) এবং যৈবতী কন্যার মন (২০২১) চলচ্চিত্রের জন্য তিনি চারবার শ্রেষ্ঠ সঙ্গীত পরিচালকের জন্য বাংলাদেশ জাতীয় চলচ্চিত্র পুরস্কার জিতেছেন। ২০১৮ সালে তিনি বাংলাদেশ সরকার কর্তৃক একুশে পদকে ভূষিত হন ।   প্রাথমিক জীবন  সুজেয় শ্যাম ১৯৪৬ সালের ১৪ মার্চ তৎকালীন ব্রিটিশ ভারতের সিলেট জেলায় জন্মগ্রহণ করেন। তার বাবা অমরেন্দ্র চন্দ্র শাহ ছিলেন একটি বিদ্যালয়ের সহকারী এবং 'ইন্দ্রেশর-টি' নামে একটি চা বাগানের মালিক। তার শৈশব কেটেছে সিলেটের চা বাগানে আর আঁকাবাঁকা পাহাড়ি এলাকায়। দশ ভাইবোনের মধ্যে সুজেয় ষষ্ঠ। সঙ্গীতে আগ্রহ জন্মায় সকালে প্রার্থনা সঙ্গীত শুনে। তাছাড়া তার ছোট বোন ও ভাই বেতারে গান গাইত। মা বাবাও ছিলেন নজরুল সঙ্গীত শিল্পী।   কর্মজীবন  সুজেয় শ্যাম একজন গীটার বাদক ও শিশুতোষ গানের পরিচালক হিসেবে ১৯৬৪ সালে তৎকালীন পূর্ব-পাকিস্তান চট্টগ্রাম বেতারে যোগদান করেন। পরে বড়দের অনুষ্ঠান পরিচালনা শুর করলেও ১৯৬৮ সালে চট্টগ্রাম বেতারে চাকরি ছেড়ে ঢাকা বেতারে যোগ দেন। ১৯৭১ সালে ১৬ ডিসেম্বর বিজয় ঘোষণার পর শহীদুল ইসলাম রচিত তার সুরকৃত ও তার কণ্ঠে "বিজয় নিশান উড়ছে ওই" গানটি স্বাধীন বাংলা বেতারে বেজে উঠেছিল। ২০০১ সালে তিনি বাংলাদেশ বেতার থেকে প্রধান সঙ্গীত প্রযোজক পদ থেকে অবসর গ্রহণ করেন। তিনি টুনাটুনি অডিও নামক একটি প্রতিষ্ঠানের সঙ্গীত পরিচালক হিসেবে কাজ করছেন।   সঙ্গীত জীবন  সুজেয় শ্যাম ১৯৬৯ সালে সঙ্গীত পরিচালক রাজা হোসেনের সাথে পরিচিত হন এবং একত্রে রাজা-শ্যাম নামে বাংলাদেশী চলচ্চিত্রের সঙ্গীত পরিচালনা শুরু করেন। সত্তর-আশি দশকে তারা একত্রে সূর্য গ্রহণ, সূর্য সংগ্রাম, ভুল যখন ভাঙ্গলসহ পঁচিশটি চলচ্চিত্রের সঙ্গীত পরিচালনা করেন। সূর্য গ্রহণ চলচ্চিত্রের সঙ্গীত পরিচালনা করে অর্জন করেন বাচসাস চলচ্চিত্র পুরস্কার। ১৯৮৬ সালে আবদুল লতিফ বাচ্চু পরিচালিত বলবান ও অবাঞ্ছিত চলচ্চিত্রের মাধ্যমে এককভাবে সঙ্গীত পরিচালন শুরু করেন। একবিংশ শতকের প্রথমে হাছন রাজাকে নিয়ে নির্মিত হাছন রাজা চলচ্চিত্রের সঙ্গীত পরিচালনা করে লাভ করেন তার প্রথম জাতীয় চলচ্চিত্র পুরস্কার। চলচ্চিত্রকার চাষী নজরুল ইসলামের বিশেষ অনুরোধে এই চলচ্চিত্রের একটি গানেও কণ্ঠ দেন তিনি। পরবর্তীতে জয়যাত্রা ও অবুঝ বউ চলচ্চিত্রের গানের সঙ্গীত পরিচালনা করে যথাক্রমে ২০০৪ ও ২০১০ সালে এই পুরস্কার লাভ করেন। ২০১৪ সালে একাত্তরের ক্ষুদিরাম ও একাত্তরের মা জননী নামে দুটি মুক্তিযুদ্ধভিত্তিক চলচ্চিত্রের সঙ্গীত পরিচালনা করেন।  ২০০৬ সালে ১৯৭১ সালের মহান মুক্তিযুদ্ধের সময়ে বাংলাদেশ বেতারে প্রচারিত ৪৬টি গানের সংকলন নিয়ে স্বাধীন বাংলা বেতারের গান শিরোনামের একটি অ্যালবামের সঙ্গীত পরিচালনা করেন। এর ধারাবাহিকতায় পরবর্তীতে ২০১৩ সালে আরও ৫০টি গানের সংকলন নিয়ে স্বাধীন বাংলা বেতারের গান - ২ নামে আরেকটি অ্যালবামের সঙ্গীত পরিচালনা করেন।   ডিস্কোগ্রাফি    মুক্তিযুদ্ধের গান  মুক্তিযুদ্ধের সময়ে স্বাধীন বাংলা বেতারে প্রচারিত তার সুর করা গানগুলো হলো-  বিজয় নিশান উড়ছে ওই  রক্ত দিয়ে নাম লিখেছি, বাংলাদেশের নাম  আজ রণ সাজে বাজিয়ে বিষাণ  মুক্তির একই পথ সংগ্রাম  ওরে আয়রে তোরা শোন  আয়রে চাষী মজুর কুলি  রক্ত চাই, রক্ত চাই  আহা ধন্য আমার   চলচ্চিত্রের গান    সূর্য গ্রহণ (১৯৭৯)  সূর্য সংগ্রাম  ভুল যখন ভাঙ্গল   প্রতিকার  বলবান (১৯৮৬)  হাছন রাজা (২০০২)  জয়যাত্রা (২০০৪)  অবুঝ বউ (২০১০)  অন্তর্ধান (২০১২)  ৭১ এর ক্ষুদিরাম (২০১৪)  ৭১ এর মা জননী (২০১৪) যৈবতী কন্যার  মন (২০২১)   অ্যালবাম   স্বাধীন বাংলা বেতারের গান (২০০৬)  স্বাধীন বাংলা বেতারের গান - ২ (২০১৩)   পুরস্কার ও সম্মাননা   জাতীয় চলচ্চিত্র পুরস্কার  বিজয়ী: শ্রেষ্ঠ সঙ্গীত পরিচালক - হাছন রাজা (২০০২)  বিজয়ী: শ্রেষ্ঠ সঙ্গীত পরিচালক - জয়যাত্রা (২০০৪)  বিজয়ী: শ্রেষ্ঠ সঙ্গীত পরিচালক - অবুঝ বউ (২০১০)  বিজয়ী: শ্রেষ্ঠ সঙ্গীত পরিচালক - যৈবতী কন্যার মন (২০২১)  বাচসাস চলচ্চিত্র পুরস্কার  বিজয়ী: শ্রেষ্ঠ সঙ্গীত পরিচালক - সূর্য গ্রহণ (১৯৭৯)  শিল্পকলা পদক (সঙ্গীতে) - ২০১৫  স্বাধীনতা সম্মাননা - ২০১৫  ভারত গৌরব সম্মাননা - ২০১৫  রবি-চ্যানেল আই বিজয়মেলা পদক - আজীবন সম্মাননা ২০১১  ভাষা ও সাহিত্যে একুশে পদক (২০১৮)   মৃত্যু  ২০২৪ সালের ১৮ অক্টোবর সুজেয় শ্যাম দিনগত রাত ৩টার দিকে রাজধানীর বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় মৃত্যুবরণ করেন।<ref></ref   আরও দেখুন   আলম খান  আলাউদ্দিন আলী  আজাদ রহমান   তথ্যসূত্র    বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:২০২৪-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী সুরকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাচসাস চলচ্চিত্র পুরস্কার বিজয়ী বিষয়শ্রেণী:বাঙালি হিন্দু বিষয়শ্রেণী:বাংলাদেশী হিন্দু বিষয়শ্রেণী:শিল্পকলা পদক বিজয়ী বিষয়শ্রেণী:একুশে পদক বিজয়ী